“ทนายอานนท์” แกนนำ “ราษฎร” แจ้งมีผู้ชุมนุมโดนยิงกระสุนยาง ได้รับบาดเจ็บ นำตัวส่ง รพ.แล้ว
"ทนายอานนท์" แกนนำ "ราษฎร" แจ้งมีผู้ชุมนุมโดนยิงกระสุนยาง ได้รับบาดเจ็บ นำตัวส่ง รพ.แล้ว
"ทนายอานนท์" แกนนำ "ราษฎร" แจ้งมีผู้ชุมนุมโดนยิงกระสุนยาง ได้รับบาดเจ็บ นำตัวส่ง รพ.แล้ว
17 พ.ย. 2563

ผู้สื่อข่าวรายงานว่า จากกรณีการชุมนุมบริเวณหน้ารัฐสภา วันนี้ (17 พ.ย.63)​ จนเกิดเหตุชุลมุนจากการที่เจ้าหน้าที่ตำรวจได้มีการฉีดน้ำ และแก๊สน้ำตา เพื่อควบคุมฝูงชนที่พยายามฝ่าแนวกั้น เพื่อเข้าไปยังพื้นที่หน้ารัฐสภา รวมถึงการปะทะกันของคณะราษฎรและมวลชนเสื้อเหลือง
ล่าสุด เมื่อเวลา 18.15 น. นายอานนท์ นำภา ทนายความด้านสิทธิมนุษยชน แกนนำคณะราษฎร ได้โพสต์ข้อความระบุว่า มีผู้ชุมนุมโดนยิงด้วยกระสุนยางจนได้รับบาดเจ็บ ต้องนำตัวส่งรพ.
ทั้งนี้ เมื่อช่วงบ่ายที่ผ่านมา มีการลำเลียงกระสุนยางเข้าพื้นที่และแจกจ่ายให้กับตำรวจ นอกจากนี้ มีการประกาศให้ผู้ชุมนุมทราบว่า ขั้นตอนการสลายหลังจากให้น้ำฉีด อาจจะมีการใช้กระสุนยางเพื่อควบคุมฝูงชน